b'\n_START_ARTICLE_\nBute House\n_START_SECTION_\nHistorie\n_START_PARAGRAPH_\nLandomr\xc3\xa5det til nr. 6 ble solgt under en offentlig auksjon i 1792 til Orlando Hart, en skomaker fra Edinburgh, for 290 GBP. I 1806 kj\xc3\xb8pte Sir John Sinclair, Bart. fra Ulbster i Caithness huset for 2\xc2\xa0950\xc2\xa0GBP._NEWLINE_Huset ble solgt p\xc3\xa5 nytt i 1816 og litt over et \xc3\xa5rhundre senere, etter \xc3\xa5 ha v\xc3\xa6rt p\xc3\xa5 flere hender, ble eiendommen tilh\xc3\xb8rende den 4. markien av Bute. I 1966 ble huset sammen med nummer 5 og 7 overf\xc3\xb8rt til National Trust for Scotland som betaling av arveavgift for arven etter den 5. markien som d\xc3\xb8de i 1956._NEWLINE_Bute House er ikke i offentlig skotsk eie, men eies fortsatt av National Trust for Scotland, en veldedig organisasjon som er dedikert til bevaring av historiske bygninger og steder av naturlig betydning over hele landet. Eiendommen er ogs\xc3\xa5 lovlig under tilsyn av Bute Hus Trustees, en gruppe hvis eksistens ble fastsatt i den opprinnelige forvaltningsfullmakten som overf\xc3\xb8rte eierskapet fra Bute-familien.\n_START_SECTION_\nMyndighetsbruk\n_START_PARAGRAPH_\nFra 1970, etter at huset var blitt pusset opp etter at de tidligere eierne hadde gitt det og de to inntil liggende husene til National Trust for Scotland, ble Bute House \xc2\xabgrace-and-favour\xc2\xbb-residensen i Edinburgh for Skottlandministeren, den britiske regjeringens minister med ansvar for \xc3\xa5 passe p\xc3\xa5 interessene til Skottland i Westminster, og var dennes residens inntil devolusjonen i 1999._NEWLINE_Den skotske regjeringen m\xc3\xb8ter ukentlig i denne bygningen. De m\xc3\xb8ter i det som tidligere var Ministeren for Skottlands arbeidsrom. F\xc3\xb8rsteministeren tar ogs\xc3\xa5 imot myndighetspersoner samt avholder offentlige mottakelser. I tillegg finnes det ogs\xc3\xa5 i bygningen ett privat arbeidsrom s\xc3\xa5 vel som kontorer, kj\xc3\xb8kken og overnattingsmuligheter. Bute House er ogs\xc3\xa5 der hvor f\xc3\xb8rsteministeren avholder pressekonferanser samt ansetter og avskjediger regjeringens ministre, p\xc3\xa5 lik linje med den britiske statsministeren i Downing Street 10.'